CELEX: C2006/212/18
Language: sl
Date: 2006-09-02 00:00:00
Title: Zadeva C-243/06: Predlog za sprejetje predhodne odločbe, ki ga je 30. maja 2006 vložilo Tribunal de commerce de Charleroi (Belgija) — SA Sporting du Pays de Charleroi, G-14 Groupement des clubs de football européens proti Fédération internationale de football association (FIFA)

2.9.2006   
            
            
               SL
            
            
               Uradni list Evropske unije
            
            
               C 212/11
            
         Predlog za sprejetje predhodne odločbe, ki ga je 30. maja 2006 vložilo Tribunal de commerce de Charleroi (Belgija) — SA Sporting du Pays de Charleroi, G-14 Groupement des clubs de football européens proti Fédération internationale de football association (FIFA)
   (Zadeva C-243/06)
   (2006/C 212/18)
   Jezik postopka: francoščina
   Predložitveno sodišče
   Tribunal de commerce de Charleroi
   Stranke v postopku v glavni stvari
   
      Tožeči stranki: SA Sporting du Pays de Charleroi, G-14 Groupement des clubs de football européens
   
      Tožena stranka: Fédération internationale de football association (FIFA)
   Vprašanje za predhodno odločanje
   Ali obveznosti, ki jih statutarne in regulativne določbe FIFA glede obveznega in brezplačnega dajanja igralcev na razpolago nacionalnim zvezam in glede enostranske in obvezujoče določitve usklajenega mednarodnega tekmovalnega koledarja določajo nogometnim klubom in nogometašem, ki imajo z njimi sklenjeno pogodbo o zaposlitvi, pomenijo nedopustne omejitve konkurence, ali zlorabo prevladujočega položaja, ali ovire pri izvajanju temeljnih svobod, ki jih zagotavlja Pogodba ES, in so torej v nasprotju s členoma 81 in 82 Pogodbe ali s katerokoli drugo določbo prava Skupnosti, še posebej s členoma 39 in 49 Pogodbe?